പി.ജി. ഡെന്റല് പ്രവേശനം: ഉടന് അപേക്ഷ ക്ഷണിക്കും തിരുവനന്തപുരം: 202122 അധ്യയന വര്ഷത്തെ പി.ജി. ഡെന്റല് കോഴ്സ് പ്രവേശനത്തിനുളള നീറ്റ് എം.ഡി.എസ് പ്രവേശന പരീക്ഷയുടെ യോഗ്യതാ മാനദണ്ഡത്തില് ഇളവ് വരുത്തി കേന്ദ്രസര്ക്കാര് വിജ്ഞാപനം പുറപ്പെടുവ ിച്ചു. ഈ സാഹചര്യത്തില് കേരളത്തിലെ സ്വാശ്രയഡെന്റല് കോളജുകളില് ഒഴിവുള്ള സീറ്റുകളിലേക്ക് പ്രവേശനം ആഗ്രഹിക്കുന്നതും പുതുക്കിയ മാനദണ്ഡ പ്രകാരം നീറ്റ് എം.ഡി.എസ്. യോഗ്യത നേടിയിട്ടുള്ളവരുമായ വിദ്യാര്ഥികളില്നിന്ന് പ്രവേശന പരീക്ഷാ കമ്മിഷണര് ഉടന് അപേക്ഷ ക്ഷണിക്കും. അലോട്ട്മെന്റിന് ശേഷം ഒഴിഞ്ഞു കിടക്കുന്ന സീറ്റുകളിലേക്കായിരിക്കും പുതിയ വിദ്യാര്ഥികളെ പരിഗണിക്കുന്നത്. ഇതിനകം അപേക്ഷിച്ചവര് അപേക്ഷിക്കേണ്ട. പുതുതായി അപേക്ഷിക്കുന്നവര് നേറ്റിവിറ്റി, ജനന തീയതി എന്നിവ തെളിയിക്കുന്ന സര്ട്ടിഫിക്കറ്റും കമ്മ്യൂണിറ്റികാറ്റഗറിഫീസ് ആനുകൂല്യം ബാധകമായവര്ക്ക് മാത്രം എന്നിവ തെളിയിക്കുന്ന സര്ട്ടിഫിക്കറ്റുകളും മുന്കൂറായി വാങ്ങി വയ്ക്കേണ്ടതും ഓണ്ലൈന് അപേക്ഷ ക്ഷണിക്കുമ്ബോള് അപേക്ഷയോടൊപ്പം അപ്ലോഡ് ചെയ്യേണ്ടതുമാണ്. ഓണ്ലൈന് അപേക്ഷ ക്ഷണിക്കുന്നതു സംബന്ധിച്ച വിശദമായ വിജ്ഞാപനം പിന്നീട് പ്രസിദ്ധീകരിക്കും.